Ascensiunea comunității - The Ascension

Fondarea României

Introducere
Romanian Guardians a fost creat de MichaelFawkes pe 31 decembrie 2016 având speranța de a fonda un nou grup cu o idee unică ce avea mai târziu să inspire nașterea multor grupuri. Scopul principal al grupului, de la bun-început, a fost și este să adune toate elitele României într-o singură forță ce ne poate reprezenta comunitatea în mediul internațional. Acesta a avut încă de la începuturi ideea de a promova natura țării noastre, astfel primul fort a fost Carpathia I. Inițial, acesta a fost creat pentru a combate alte grupuri ce pătau imaginea țării noastre și a comunității, misiune ce a fost îndeplinită cu succes. Nu era de crezut că acest grup are un viitor mai măreț și că avea să lupte împotriva clanurilor internaționale și să obțină victorii devastatoare.

Istoricul luptelor
Prima victorie avea să fie împotriva Forței României, un grup numeros considerat românesc, însă insuficient de antrenat și condus de un lider care dorea răul comunității. Această primă victorie se înregistra pe 3 ianuarie 2017. Înfrângerea Forței României este precedentă căderii Axovarus Army, provocată de inițiatorii proiectului. Axovarus a fost ulterior anexat și a devenit prima pradă a Romanian Guardians. După victoria de pe 3 ianuarie, o altă victorie a fost înregistrată pe fortul inamic următoarea zi, succedată la două zile de o altă victorie împotriva Axovarus Army, datorită mai multor motive și pe lângă asta, a victoriei legitime. Victoria este declarată asupra acestor două grupuri, Axovarus Army fiind anexat la data de 6 ianuarie 2017 și Forța României închisă în aceeași zi. Aceste lupte sunt urmate de intrarea în război cu The Guardian Alliance următoarea zi, soldându-se cu o victorie devastatoare a Romanian Guardians. Grupul a fost învins cu scorul de 3-0 într-un război de câteva zile, ce a cauzat autodistrugerea acestuia. Până pe 5 februarie 2017 nu se înregistrează alte conflicte ale Organizației, dar liniștea ce a fost depusă avea să fie alungată de către victoriile izbitoare împotriva clanurilor străine. Pe 5 februarie este obținută prima victorie împotriva străinilor: Modern Day Assassins.

Această victorie a fost urmată la două zile de cea mai importantă: Sky Clan of ROBLOX.

Sky Clan of ROBLOX este un grup de peste 84000 de membri (la momentul înregistrării victoriei) ce avea să fie înfrânt de către noi pe 7 februarie 2017.

După o lungă pauză de patru luni, pe 21 iunie 2017 se decide redeschiderea acestuia. Pe parcursul existenței Romanian Guardians pentru a doua oară, timp de exact o lună, au fost primiți și antrenați noi membri și s-au înregistrat conflicte cu grupuri minore în care organizația a ieșit victorioasă. Astfel, pe 21 iulie grupul încetează a mai fi operațional și intră într-o lungă perioadă de hibernare, hotărâtă de către liderii acestuia.

Structurarea Organizației
Romanian Guardians nu doar că a adus lumina în sufletele multor români, dar a și dat tonul unei noi mode pe care am ținut să o numim „luna uniformelor ieftine”. Membrii Romanian Guardians nu foloseau haine drept uniformă, ci își pictau picioarele cu negru închis, mâinile și capul cu alb cât mai deschis, iar trunchiul era colorat diferit în funcție de poziția în grup. Doar cei care aveau gradul de Gardian puteau să poarte simbolul tradițional al grupului: un corb negru ce se pregătește să aterizeze. Deși simbolul grupului este un ciocan negru (ban hammer) pe un scut auriu pictat tricolor, drept uniformă servește un corb pentru a ne aduce aminte de încercarea lui SeargantSonic de a reînvia Romania X Team. Corbul a fost de asemenea simbolul lui Plecsius și folosit doar de persoanele cu statutul cel mai înalt, dar o dată cu fondarea Organizației, corbul a devenit sigiliul personal al lui MichaelFawkes, pentru a onora veteranii comunității.

Datorită cererii copleșitoare a membrilor de a intra în grup și a capitalului mic impus, se decide pe 14 ianuarie 2017 înființarea Romanian Guardians: Youth Academy, ce va servi timp de fiecare ciclu al grupului principal. Academia este ulterior dotată cu un fort propriu, numit generic Carpathia II, drept continuare a primului. Academia avea dreptul să poarte războaie singură în momentul în care avea destui membri permanenți ce erau atribuiți odată cu absolvirea celor care încercau să treacă de testele impuse de academie. Membrii permanenți ai Academiei erau gardieni cu drepturi depline care ar fi ales să rămână în aceasta în loc să își continue drumul în Organizația mamă. Totuși, Academia nu a purtat niciodată războaie, deoarece majoritatea au preferat să intre în grupul principal. Academia a fost vizată în mod direct de orice decizie a Organizației de a fi închisă temporar și a fost activă tot la fel de mult precum Romanian Guardians. Academia a reușit să ofere cel puțin șapte noi recruți pentru Organizație, iar uniforma acestora era ținuta tradițională a Romanian Guardians plus un trunchi gri deschis fără simboluri pe el, asemănător Ucenicilor din Organizație, asemănarea fiind că aceștia aveau obligația să poarte culoarea roșie închisă.

Romanian Guardians a avut mereu următoarea ierarhie:


 * Căpetenia Ordinului;
 * Mareșalul;
 * Consiliul Gardienilor - format din maxim trei gardieni de elită, limită niciodată atinsă;
 * Avangardă - elitele Organizației;
 * Cavaler;
 * Gardian;
 * Ucenic.

Primul grad servea categoriei „M”, inițiala fondatorului; următoarele două categoriei „O” de la „Ofițer” iar ultimele patru celei „S”, de la „Soldat”. Ulterior a fost adăugat și gradul de „Eliminare” sau „Testare”, aparținând categoriei X, odată cu modificările structurii grupului.

Culoarea gradului de Căpetenie era bleumarin, cea a Mareșalului putea fi alesă la discreția sa, având obligația să poarte însemnele grupului, iar a Consiliului Gardienilor era de „galben tricolor”. Cât despre Avangardă, culoarea era verde închis, iar de la cavaler în jos până la Ucenic inclusiv se folosea roșu închis, singura diferență fiind că doar cei cu gradul de Gardian sau mai mare aveau dreptul să poarte simbolul grupului.

Ierarhia Academiei era următoarea:


 * Căpetenie;
 * Mareșal;
 * Maistru - directorul academiei, un membru al Consiliului Gardienilor;
 * Instructor;
 * Gardian - membru permanent al academiei sau absolvent al acesteia;
 * Instruit;
 * Luptător;
 * Discipol;


 * Eliminare/Testare.

Următoarele trei ranguri de sub Căpetenie aparțin categoriei „O”, fiind urmate de categoria „S” și de categoria „L” de la „Luptător”. Cea din urmă categorie nu dispunea de dreptul de a purta simbolurile grupului sau orice altă culoare în afară de gri decât după absolvirea academiei.

Introduction
Soon

RO
Ideea de a crea un vignette (o planșă, o machetă cu personaje) pentru Revelion a apărut în 2016 în ROBLOX România și servește drept o modalitate de apropiere și recunoaștere a membrilor comunității și a meritelor lor. La momentul respectiv grupul adunase sub 2000 de membri, astfel încât majoritatea jucătorilor deveneau ușor cunoscuți unii altora.

Conceptul a reprezentat un real succes, a fost perpetuat de-a lungul anilor și a umplut constant la fiecare lansare servere de câte 50 de români în edițiile pentru 2017 (95 de caractere), 2018 (207 caractere), 2019 (143 de caractere) și 2021 (148 de caractere), la ultima versiune numită contribuind mai mulți membri ai comunității.

Alte grupuri de fani ai ROBLOX România și-au creat propriile machete inspirate după modelul acestor jocuri (adică restul grupurilor ce poartă o denumire asemănătoare cu a grupului nostru).

Turneul ROBLOX România (I)
Comunitatea română a fost întotdeauna antrenată de un spirit competitiv și curios, fiind axată în mod aproape nativ pe luptele cu spada, așadar nevoia de a face cunoscut un campion clar la sabie a devenit prioritară.

În urma revigorării grupului și atragerii unei noi generații de membri antrenați în cadrul evenimentelor organizate fie de ROBLOX România, fie de Romanian Guardians, s-a hotărât găzduirea unui prim turneu românesc la spadă, care se dorea să devină anual.

Turneul a fost anunțat în aprilie 2017, înscrierile având loc în perioada 10 aprilie 2017 - 20 iunie 2017. Acesta a fost organizat pe parcursul a trei zile, între 20-23 iunie 2017, fiind marcate astfel zilele înființării ROBLOX România. O altă rundă a învinșilor a fost susținută între 26 și 29 iunie 2017. La turneu au participat 56 de persoane care au fost observate de peste alte 100 din înaltul arenei în zilele competiției.

Evenimentul s-a aflat sub patronajul sponsorilor Fawkes Corporation, ady00ady, AlexArcanum și Eckehard, premiul câștigătorului ajungând la suma de 1000 ROBUX, pentru locul al II-lea fiind acordați 500 ROBUX; locul al III-lea 250 ROBUX, locul IV 150 ROBUX, locul V 100 ROBUX, iar locul VI 50 ROBUX, banii au fost distribuiți prin intermediul diferitor grupuri, deci prin Group Payouts. Turneul a fost câștigat de către Catal21, onorat cu titlul de Campion al României, fiind urmat de Aeprix pe locul al II-lea și CosminManiac pe locul III.

Capitala ROBLOX România
Capitala ROBLOX România a fost un concept de joc amenajat în 2017 de către MichaelFawkes în colaborare cu ady00ady și Mr_Calino ce dorea să aibă în vedere promovarea culturii românești prin elemente de recurență, precum prezența gastronomiei noastre (a micilor), a realizărilor și a altor construcții ce doreau să reprezinte grupurile românești de la momentul respectiv. Cea mai frecventată zonă a fost cea a Amfiteatrului „Mihai Eminescu”, acesta fiind locul în care administrația de atunci organiza evenimente de modă, uneori de luptă cu sabia sau doar prezenta noi anunțuri în legătură cu schimbările din comunitate și cânta la pianul de pe podium. Era plănuită construirea unei zone speciale de dueluri automate, dar proiectul a fost închis după un an din cauza calității precare a capitalei, ideea fiind reluată abia după câțiva ani într-o formă sustenabilă (vezi Era Continuării).

Jocul nu a dobândit popularitatea așteptată, însă informațiile incluse în muzeul de pe acesta au fost preluate pe Wikia pe care o citiți.

Dueluri
Conform necesității românilor de a se afirma pe luptele cu spada, precum s-a spus, începând cu 2018 a fost creat și un joc dedicat duelurilor automate pe care membrii să se poată antrena într-un mod organizat.

În principiu, jocul a fost realizat de către ady00ady, cu intervenții târzii din partea lui Lyrefall_CK, cei doi fiind programatori.

Pe acest spațiu au fost organizate evenimente și filmate TikTokuri de către Almatosc (2021), plus alte tipuri de activități. Mecanismele jocului au fost inspirate din Auto Duels și Custom Duels, locuri notorii în comunitatea internațională.

Colaborarea cu iRaphahell
Printre cele mai importante evenimente din perioada ascensiunii se numără și colaborarea cu iRaphahell, acesta fiind chiar declanșatorul unei perioade înfloritoare pentru grup prin încrederea acordată administrației. Inițiativa apare în 2018, când iRaphahell menționează necesitatea unei hărți special amenajate pentru Crăciun, echipa ROBLOX România ramânând vigilentă. AngeloFawkes îl va contacta pe youtuber, oferindu-i posibilitatea de a-i construi un joc dedicat sărbătorilor de iarnă, acesta răspunzând cu mare deschidere și bucurie ofertei.

Astfel a fost constituit proiectul Călătorie spre Laponia, un joc tip obby (cursă cu obstacole) cu tematică de iarnă, la construcția căruia au participat AngeloFawkes (Coordonator), MichaelFawkes (Supervizor),  sylphya , Digyzor, Lyrefall_CK, AltonFawkes, Dominu_Z și DinuTheKing ca Dezvoltatori și Coattzz drept Tester.

În urma colaborării, grupul a cunoscut o creștere de aproximativ 3000 de membri după urcarea videoclipului.

Decadența
După doi ani în care grupul s-a bucurat de o creștere continuă, primind peste 5000 de membri numai în perioada numită, ROBLOX România se va găsi în declin din cauza amenințărilor la adresa administrației de atunci. Acest fapt a condus la predarea (temporară, se credea a fi permanentă) a grupului către persoanele care au realizat o operațiune de șantaj și violență psihologică.

Grupul se va întoarce la creatorii săi abia pe 8 iulie 2020 prin negocieri conduse de către FrederickKaddin, care va accepta să-l returneze imediat de la primirea sa Administrației Fawkes.

Între 23 februarie 2019 și 8 iulie 2020 grupul a avut mult de suferit, prin încetarea oricărui proiect sau plan de extindere al acestuia și suspendarea activităților, fiind folosit numai drept o mașină de promovare a organizațiilor conduse de proprietarii de atunci ai ROBLOX România.

După reîntoarcerea grupului și restabilizarea comunității, Administrația Fawkes, susținută prin eforturi majore de Consiliul Administrativ, demarează un amplu proiect de reinventare și renovare pentru ROBLOX Romania și România, perioadă ce este cunoscută drept Era Continuării.